SK Úradný vestník Európskej únie CE 66/129

Zdaňovanie bezolovnatého benzínu a plynového oleja *

P6_TA(2008)0099

Legislatívne uznesenie Európskeho parlamentu z 13. marca 2008 o návrhu smernice Rady, ktorou sa mení a dopĺňa smernica 2003/96/ES, pokiaľ ide o úpravu osobitného daňového režimu pre plynový olej, ktorý sa používa ako motorové palivo na komerčné účely, a koordináciu zdaňovania bezolovnatého benzínu a plynového oleja používaných ako motorové palivo (KOM(2007)0052 – C6-0109/2007 – 2007/0023(CNS))

(2009/C 66 E/35)

(Konzultačný postup)

Európsky parlament,

— so zreteľom na návrh Komisie pre Radu (KOM(2007)0052),

— so zreteľom na článok 93 Zmluvy o ES, v súlade s ktorým Rada konzultovala s Európskym parlamentom (C6-0109/2007),

— so zreteľom na článok 51 rokovacieho poriadku,

— so zreteľom na správu Výboru pre hospodárske a menové veci (A6-0030/2008),

1. schvaľuje zmenený a doplnený návrh Komisie;

2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;

3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;

4. žiada Radu o opätovnú konzultáciu, ak má v úmysle podstatne zmeniť návrh Komisie;

5. poveruje svojho predsedu, aby túto pozíciu postúpil Rade a Komisii.

(4) Kým palivo predstavuje veľkú časť prevádzkových nákladov podniku cestnej nákladnej dopravy, v úrovní zdaňovania, ktoré členské štáty uplatňujú na plynový olej, možno pozorovať veľké rozdiely. Tieto rozdiely vedú k tankovacej turistike a deformácii hospodárskej súťaže. Posilnenou aproximáciou úrovne zdaňovania uplatňovanej na komerčný plynový olej na úrovni Spoločenstva by sa riešil problém nekalej konkurencie účinným spôsobom a nakoniec by viedol k lepšiemu fungovaniu vnútorného trhu a k zníženiu poškodzovania životného prostredia.

(4) Kým palivo predstavuje veľkú časť prevádzkových nákladov podniku cestnej nákladnej dopravy, v úrovni zdaňovania, ktoré členské štáty uplatňujú na plynový olej, možno pozorovať veľké rozdiely. Tieto rozdiely môžu viesť k palivovej turistike a narušeniu hospodárskej súťaže v prihraničných regiónoch . Posilnenou aproximáciou úrovne zdaňovania uplatňovanej na komerčný plynový olej na úrovni Spoločenstva by sa riešil problém nekalej súťaže účinným spôsobom a nakoniec by viedol k lepšiemu fungovaniu vnútorného trhu a k zníženiu poškodzovania životného prostredia. Pri aproximácii sadzieb spotrebnej dane by sa mali zohľadniť aj vplyvy inflácie a potreba posilnenia konkurencieschopnosti Európskej únie. Harmonizácia sadzieb spotrebnej dane z bezolovnatého benzínu a plynového oleja by nemala viesť k neprimeraným požiadavkám na tie členské štáty, ktoré majú v iných odvetviach prísnu fiškálnu politiku a ktoré sa zaviazali k opatreniam na boj proti inflácii .

(5) Hodnotenie vplyvu, ktoré uskutočnila Komisia ukázalo, že najlepším spôsobom implementácie posilnenej aproximácie úrovne zdaňovania komerčného plynového oleja je zvýšenie minimálnej úrovne zdaňovania komerčného plynového oleja, keďže pritom dochádza ku kombinácii zníženia deformácie konkurencie a tankovacej turistiky, ako aj celkovej spotreby. Je preto vhodné ustanoviť, aby od roku 2012 minimálna úroveň zdaňovania plynového oleja bola rovnaká, ako minimálna úroveň zdaňovania uplatňovaná na bezolovnatý benzín, keďže to odráža skutočnosť, že tieto dve palivá sú podobne škodlivé pre životné prostredie. Od roku 2014 by minimálna úroveň zdaňovania mala byť 380 EUR na 1 000 l, čo by prispelo k tomu, že skutočná hodnota minimálnej úrovne by sa udržala na konštantnej úrovni, a tým by sa znížila ďalšia deformácia hospodárskej súťaže, ako aj poškodzovanie životného prostredia.

(5) Hodnotenie vplyvu, ktoré uskutočnila Komisia ukázalo, že najlepším spôsobom implementácie posilnenej aproximácie úrovne zdaňovania komerčného plynového oleja je zvýšenie minimálnej úrovne zdaňovania komerčného plynového oleja, keďže pritom dochádza ku kombinácii zmiernenia narušenia súťaže a obmedzenia palivovej turistiky, ako aj celkovej spotreby. Je preto vhodné ustanoviť, aby od roku 2012 minimálna úroveň zdaňovania plynového oleja bola rovnaká, ako minimálna úroveň zdaňovania uplatňovaná na bezolovnatý benzín, keďže to odráža skutočnosť, že tieto dve palivá sú podobne škodlivé pre životné prostredie. Od roku 2015 by minimálna úroveň zdaňovania mala byť 359 EUR na 1 000 l, čo by prispelo k tomu, že skutočná hodnota minimálnej úrovne by sa udržala na konštantnej úrovni, a tým by sa zmiernilo ďalšie narušenie súťaže, ako aj poškodzovanie životného prostredia.

(6) Z hľadiska ochrany životného prostredia sa v tejto etape zdá byť vhodné stanoviť rovnaké minimálne úrovne zdaňovania pre bezolovnatý benzín a plynový olej. Neexistujú platné dôvody na stanovenie nižšej vnútroštátnej úrovne zdaňovania pre nekomerčný plynový olej a bezolovnatý benzín, ako je vnútroštátna úroveň zdaňovania platná pre komerčný plynový olej. Členským štátom, ktoré rozlišujú medzi komerčným a nekomerčným používaním plynového oleja ako pohonnej hmoty, by sa preto malo vysvetliť, že vnútroštátna úroveň zdaňovania nekomerčného používania plynového oleja, ktorý sa používa ako pohonná látka, nesmie byť nižšia, než vnútroštátna úroveň zdaňovania, ktorú daný členský štát uplatňuje na komerčný plynový olej. To isté by malo platiť pre vzťah medzi bezolovnatým benzínom a komerčným plynovým olejom používaným ako pohonná hmota.

(6) Z hľadiska ochrany životného prostredia sa v tejto etape zdá byť vhodné stanoviť rovnaké minimálne úrovne zdaňovania pre bezolovnatý benzín a plynový olej. Neexistujú opodstatnené dôvody na stanovenie nižšej vnútroštátnej úrovne zdaňovania pre nekomerčný plynový olej a bezolovnatý benzín, ako je vnútroštátna úroveň zdaňovania platná pre komerčný plynový olej. Členským štátom, ktoré rozlišujú medzi komerčným a nekomerčným používaním plynového oleja ako pohonnej hmoty, by sa preto malo objasniť, že vnútroštátna úroveň zdaňovania nekomerčného používania plynového oleja, ktorý sa používa ako pohonná látka, nesmie byť nižšia, než vnútroštátna úroveň zdaňovania, ktorú daný členský štát uplatňuje na komerčný plynový olej , pričom to však nesmie mať nepriaznivý vplyv na užívateľov nekomerčného plynového oleja . To isté by malo platiť pre vzťah medzi bezolovnatým benzínom a komerčným plynovým olejom používaným ako pohonná hmota.

(6a) Členské štáty, ktoré využívajú prechodné obdobia, majú žiaľ sklon neprijímať opatrenia na dosiahnutie minimálnych štandardov sadzby spotrebnej dane, čo je v rozpore so záväzkami, ktoré prijali. Akékoľvek automatické predlžovanie prechodných období je preto úplne neprijateľné. Komisia by mala v roku 2010 predložiť správu o tom, do akej miery splnili členské štáty, ktoré sa blížia ku koncu prechodného obdobia, svoje záväzky.

(6b) Na zabezpečenie súladu smernice 2003/96/ES a spoločnej dopravnej politiky a na zabránenie možného narušenia súťaže na trhoch s cestnou nákladnou dopravou by sa malo upraviť vymedzenie pojmu plynový olej používaný ako pohonná hmota. Vymedzenie pojmu komerčné používanie sa týka cestnej prepravy tovaru vozidlami s maximálnou prípustnou celkovou hmotnosťou naloženého vozidla najmenej 3,5 tony.

(7) Určitým členským štátom boli udelené prechodné obdobia, aby sa mohli hladko prispôsobiť úrovni zdaňovania stanovenej v smernici 2003/96/ES. Na základe tých istých dôvodov by sa mali doplniť prechodné obdobia s ohľadom na prispôsobenie sa tejto smernici.

(7) Určitým členským štátom boli udelené prechodné obdobia, aby sa mohli hladko prispôsobiť úrovniam zdaňovania stanoveným v smernici 2003/96/ES. Pre niektoré z tých členské štátov by sa mali tieto prechodné obdobia doplniť s ohľadom na túto smernicu.

(10) Pre členské štáty by mala byť rozšírená možnosť stanoviť zníženú sadzbu za plynový olej na komerčné účely nižšie, než je vnútroštátna úroveň platná 1. januára 2003 pri zavádzaní alebo uplatňovaní systému poplatkov za používanie ciest, čo bude mať za následok zhruba rovnaké celkové daňové zaťaženie. S týmto cieľom a na základe skúseností je vhodné sa vzdať tejto požiadavky, podľa ktorej vnútroštátna úroveň zdaňovania platná 1. januára 2003 pre plynový olej používaný ako pohonná látka musí byť aspoň dvakrát tak vysoká, ako minimálna úroveň zdaňovania k 1. januáru 2004.

(10) Pre členské štáty by mala byť rozšírená možnosť stanoviť zníženú sadzbu za plynový olej na komerčné účely, pri zavádzaní alebo uplatňovaní systému poplatkov za používanie ciest, čo bude mať za následok približne rovnaké celkové daňové zaťaženie. Členským štátom by sa malo tiež umožniť podporovanie používania nefosílnych palív a palív s nízkym obsahom uhlíka prostredníctvom daňových stimulov, ako aj programov zameraných na zaručenie určitej úrovne spotreby týchto palív. S týmto cieľom a na základe skúseností je vhodné sa vzdať požiadavky, podľa ktorej vnútroštátna úroveň zdaňovania platná 1. januára 2003 pre plynový olej používaný ako pohonná látka musí byť aspoň dvakrát tak vysoká, ako minimálna úroveň zdaňovania k 1. januáru 2004.

(10a) Plne uznávajúc zásadu subsidiarity, by sa členské štáty, ktoré vykonávaním tejto smernice získajú ďalšie príjmy, mali podnecovať k ich opätovnému investovaniu najmä do infraštruktúry, biopalív a nových environmentálnych opatrení zameraných na znižovanie emisií CO2 .

1. Od 1. januára 2004, 1. januára 2010, 1. januára 2012 a 1. januára 2014 minimálne úrovne zdaňovania uplatniteľné na motorové palivá sú stanovené, ako je uvedené v tabuľke A v prílohe I.

1. Od 1. januára 2004, 1. januára 2010, 1. januára 2012 a 1. januára 2015 sú minimálne úrovne zdaňovania uplatniteľné na motorové palivá stanovené tak, ako je uvedené v tabuľke A v prílohe I.

2. Členské štáty môžu rozlišovať medzi komerčným a nekomerčným používaním plynového oleja ako pohonnej hmoty za predpokladu, že sa dodržia minimálne úrovne Spoločenstva a sadzba na komerčný plynový olej používaný ako pohonná hmota neklesne pod vnútroštátnu úroveň zdaňovania platnú k 1. januáru 2003 .

2. Členské štáty môžu rozlišovať medzi komerčným a nekomerčným používaním plynového oleja ako pohonnej hmoty za predpokladu, že sa dodržia minimálne úrovne Spoločenstva.

aa) odsek 3 písm. a) sa nahrádza takto: a) preprava tovaru na nájom alebo za odplatu, alebo pre vlastnú potrebu motorovými vozidlami alebo prívesovými súpravami určenými výlučne na prepravu tovaru po ceste a s maximálnou prípustnou celkovou hmotnosťou najmenej 3,5 tony;

4. Členské štáty, ktoré uplatňujú alebo zavádzajú systém poplatkov za používanie ciest pre motorové vozidlá, ktoré používajú komerčný plynový olej definovaný v odseku 3, môžu uplatňovať zníženú sadzbu na plynový olej, ktorá je nižšia ako vnútroštátna úroveň zdaňovania platná k 1. januáru 2003, pokiaľ celkové daňové zaťaženie zostáva vo všeobecnosti rovnaké a za podmienky, že sa dodržiavajú minimálne úrovne zdaňovania Spoločenstva uplatniteľné na plynový olej.

4. Členské štáty môžu uplatňovať alebo zaviesť systém poplatkov za používanie ciest pre motorové vozidlá, ktoré používajú komerčný plynový olej definovaný v odseku 3, za podmienky, že sa dodržiavajú minimálne úrovne zdaňovania Spoločenstva uplatniteľné na plynový olej.

Komisia stanoví spoločné pravidlá mechanizmov, ktoré sú uvedené v prvom pododseku v súlade s postupom uvedeným v článku 27 ods. 2.

Najneskôr do … (1) Komisia stanoví spoločné pravidlá mechanizmov, ktoré sú uvedené v prvom pododseku v súlade s postupom uvedeným v článku 27 ods. 2.

2. Článok 18 sa mení a dopĺňa takto:

2. Článok 18 sa mení a dopĺňa takto:

a) Prvá veta v odseku 3 sa nahrádza takto :

a) v odseku 3 sa prvá veta vypúšťa ;

Španielske kráľovstvo môže uplatňovať prechodné obdobie do 1. januára 2007, aby upravilo svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahlo úroveň 330 EUR, do 1. januára 2014, aby dosiahlo úroveň 359 EUR a do 1. januára 2016, aby dosiahlo úroveň 380 EUR.

b) Prvá veta v odseku 4 sa nahrádza takto :

b) v odseku 4 sa prvá veta vypúšťa ;

Rakúska republika môže uplatňovať prechodné obdobie do 1. januára 2007, aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahla úroveň 330 EUR, do 1. januára 2014, aby dosiahla úroveň 359 EUR a do 1. januára 2016, aby dosiahla úroveň 380 EUR.

c) Prvá veta v odseku 5 sa nahrádza takto :

c) v odseku 5 sa prvá veta vypúšťa ;

Belgické kráľovstvo môže uplatňovať prechodné obdobie do 1. januára 2007, aby upravilo svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, a do 1. januára 2012, aby dosiahlo úroveň 330 EUR, do 1. januára 2014, aby dosiahlo úroveň 359 EUR a do 1. januára 2016, aby dosiahlo úroveň 380 EUR.

d) Prvá veta v odseku 6 sa nahrádza takto :

d) v odseku 6 sa prvá veta vypúšťa ;

Luxemburské veľkovojvodstvo môže uplatňovať prechodné obdobie do 1. januára 2009, aby upravilo svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahlo úroveň 330 EUR, do 1. januára 2014, aby dosiahlo úroveň 359 EUR a do 1. januára 2016, aby dosiahlo úroveň 380 EUR.

e) Prvá veta druhý pododsek v odseku 7 sa nahrádza takto :

e) v odseku 7 v druhom pododseku sa prvá veta vypúšťa ;

Portugalská republika môže uplatňovať prechodné obdobie do 1. januára 2009, aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahla úroveň 330 EUR, do 1. januára 2014, aby dosiahla úroveň 359 EUR a do 1. januára 2016, aby dosiahla úroveň 380 EUR.

f) Prvá veta tretí pododsek v odseku 8 sa nahrádza takto :

f) v odseku 8 v treťom pododseku sa prvá veta vypúšťa .

Helénska republika môže uplatňovať prechodné obdobie do 1. januára 2010, aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahla úroveň 330 EUR, do 1. januára 2014, aby dosiahla úroveň 359 EUR a do 1. januára 2016, aby dosiahla úroveň 380 EUR.

a) Prvá veta v odseku 5 sa nahrádza takto:

a) prvý pododsek v odseku 5 sa nahrádza takto:

Lotyšská republika môže do 1. januára 2011 uplatňovať prechodné obdobie na prispôsobenie vnútroštátnej miery zdanenia plynového oleja a petroleja používaného ako pohonná hmota na novú minimálnu úroveň 302 EUR na1 000 litrov a na dosiahnutie úrovne 330 EUR do 1. januára 2013 a pre petrolej používaný ako palivo na dosiahnutie úrovne 359 EUR do 1. januára 2015 a úrovne 380 EUR do 1. januára 2017 .

5. Lotyšská republika môže do 1. januára 2012 uplatňovať prechodné obdobie na prispôsobenie vnútroštátnej miery zdanenia plynového oleja a petroleja používaného ako pohonná hmota na novú minimálnu úroveň 302 EUR za1 000 litrov a na dosiahnutie úrovne 330 EUR do 1. januára 2013 a pre petrolej používaný ako palivo na dosiahnutie úrovne 359 EUR do 1. januára 2016 . Miera zdanenia plynového oleja a petroleja však nesmie byť od 1. mája 2004 nižšia ako 245 EUR za 1 000 litrov a ako 274 EUR za 1 000 litrov od januára 2008.

b) Prvá veta v odseku 6 sa nahrádza takto:

b) prvý pododsek v odseku 6 sa nahrádza takto:

Litovská republika môže uplatňovať prechodné obdobie do 1. januára 2011 , aby upravila svoju vnútroštátnu úroveň zdaňovania plynového oleja a petroleja používaných ako pohonná hmota na novú minimálnu úroveň 302 EUR na1 000l, a do 1. januára 2013, aby dosiahla úroveň 330 EUR a, pre plynový olej používaný ako pohonná hmota, do 1. januára 2015 , aby dosiahla úroveň 359 EUR a do 1. januára 2017, aby dosiahla úroveň 380 EUR .

6. Litovská republika môže uplatňovať prechodné obdobie do 1. januára 2012 , aby upravila svoju vnútroštátnu úroveň zdaňovania plynového oleja a petroleja používaných ako pohonná hmota na novú minimálnu úroveň 302 EUR za1 000litrov, do 1. januára 2013, aby dosiahla úroveň 330 EUR a, pre plynový olej používaný ako pohonná hmota do 1. januára 2016 , aby dosiahla úroveň 359 EUR. Miera zdanenia plynového oleja a petroleja však nesmie byť od 1. mája 2004 nižšia ako 245 EUR za 1 000 litrov a ako 274 EUR za 1 000 litrov od 1. januára 2008.

c) Druhý pododsek, prvá veta v odseku 9 sa nahrádza takto:

c) druhý pododsek v odseku 9 sa nahrádza takto:

Poľská republika môže uplatňovať prechodné obdobie do 1. januára 2010 , aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR na1 000l, a do 1. januára 2012 , aby dosiahla úroveň 330 EUR, do 1. januára 2014 , aby dosiahla úroveň 359 EUR a do 1. januára 2016, aby dosiahla úroveň 380 EUR .

Poľská republika môže uplatňovať prechodné obdobie do 1. januára 2012 , aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR za1 000 litrov, a do 1. januára 2013 , aby dosiahla úroveň 330 EUR a do 1. januára 2016 , aby dosiahla úroveň 359 EUR. Miera zdanenia plynového oleja a petroleja však nesmie byť od 1. mája 2004 nižšia ako 245 EUR za 1 000 litrov a ako 274 EUR za 1 000 litrov od 1. januára 2008.

Bez toho, aby boli dotknuté odchýlky článku 7 stanovené v Zmluve o pristúpení Bulharska a Rumunska k Európskej únii, tieto členské štáty môžu uplatňovať ďalšie prechodné obdobie na plynový olej používaný ako pohonná hmota do 1. januára 2015 , aby dosiahli úroveň 359 EUR a do 1. januára 2017, aby dosiahli úroveň 380 EUR .

Bez toho, aby boli dotknuté odchýlky článku 7 stanovené v Zmluve o pristúpení Bulharska a Rumunska k Európskej únii, tieto členské štáty môžu uplatňovať ďalšie prechodné obdobie na plynový olej používaný ako pohonná hmota do 1. januára 2016 , aby dosiahli úroveň 359 EUR.

Text predložený Komisiou

1. január 2004 1. január 2010 1. január 2012 1. január 2014 Bezolovnatý benzín (v eurách na 1 000 l) Číselné znaky KN 2710 11 31, 2710 11 41, 2710 11 45 a 2710 11 49 359 359 359 380 Plynový olej (v eurách na 1 000 l) (Číselné znaky KN 2710 19 41 až 2710 19 49) 302 330 359 380

Pozmeňujúci a doplňujúci návrh Európskeho parlamentu

1. január 2004 1. január 2010 1.január 2012 1. január 2015 Bezolovnatý benzín (v eurách na 1 000 l) Číselné znaky KN 2710 11 31, 2710 11 41, 2710 11 45 a 2710 11 49 359 359 359 359 Plynový olej (v eurách na 1 000 l) (Číselné znaky KN 2710 19 41 až 2710 19 49) 302 330 340 359

Bez toho, aby boli dotknuté obdobia stanovené v článku 18a odseky 5, 6 a 9 a v článku 18c, uplatňujú sa tieto ustanovenia:

— Sadzby spotrebných daní z bezolovnatého benzínu a plynového oleja nesmú byť nižšie ako 359 EUR na 1 000 litrov pred 1. januárom 2015;

— členské štáty, ktoré sú podľa právnych predpisov Spoločenstva povinné zvýšiť sadzby spotrebnej dane z plynového oleja na 340 EUR na 1 000 litrov do 1. januára 2012, musia uvaliť sadzbu vo výške najmenej 359 EUR na 1 000 litrov do 1. januára 2015;

— členské štáty, v ktorých sadzba spotrebnej dane z plynového oleja 1. januára 2008 prekročila 400 EUR na 1 000 litrov, nesmú sadzbu spotrebnej dane z plynového oleja ďalej zvýšiť do 1. januára 2015;

— členské štáty, v ktorých sadzba spotrebnej dane z bezolovnatého benzínu 1. januára 2008 prekročila 500 EUR na 1 000 litrov, nesmú túto sadzbu ďalej zvýšiť do 1. januára 2015.

5a. Vkladá sa tento článok 29a:

Článok 29a

Komisia informuje o plnení záväzkov tých členských štátov, ktorým prechodné obdobie uplynie v roku 2010.

(1) Šesť mesiacov odo dňa nadobudnutia účinnosti tejto smernice.